CELEX: 62012CN0150
Language: fi
Date: 2012-03-29 00:00:00
Title: Asia C-150/12: Ennakkoratkaisupyyntö, jonka Högsta domstolen (Ruotsi) on esittänyt 29.3.2012 — Eva-Marie Brännström ja Rune Brännström v. Ryanair Holdings plc

2.6.2012   
            
            
               FI
            
            
               Euroopan unionin virallinen lehti
            
            
               C 157/4
            
         Ennakkoratkaisupyyntö, jonka Högsta domstolen (Ruotsi) on esittänyt 29.3.2012 — Eva-Marie Brännström ja Rune Brännström v. Ryanair Holdings plc
   (Asia C-150/12)
   2012/C 157/06
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Högsta domstolen
   
      Pääasian asianosaiset
   
   
      Valittajat: Eva-Marie Brännström ja Rune Brännström
   
      Vastapuoli: Ryanair Holdings plc
   
      Ennakkoratkaisukysymykset
   
   
               1)
            
            
               Koskeeko Montrealin yleissopimuksen 19 artiklaan perustuva rahdinkuljettajan vastuu viivästyksestä aiheutuneista vahingoista myös tapauksia, joissa matkustajien saapuminen määränpäähän viivästyy sen vuoksi, että lentoa ei lennetä? Onko sillä, missä vaiheessa lento peruutetaan, kuten lähtöselvityksen jälkeen, jotakin merkitystä?
            
         
               2)
            
            
               Voiko lentokentän tekninen ongelma, joka sellaisenaan tai yhdessä sääolosuhteiden kanssa tekee laskeutumisesta mahdotonta, olla asetuksen (EY) N:o 261/2004 (1) 5 artiklan 3 kohdassa tarkoitettu ”poikkeuksellinen olosuhde”? Voiko sen arviointiin, mikä mainitunlainen olosuhde voi olla, olla vaikutusta sillä, että lentoliikenteen harjoittaja tiesi teknisestä ongelmasta jo aiemmin?
            
         
               3)
            
            
               Jos toisen kohdan ensimmäiseen kysymykseen vastataan myöntävästi, mitä toimenpiteitä lentoliikenteen harjoittajan on toteutettava välttääkseen asetuksen 5 artiklan 3 kohdan nojalla velvollisuuden maksaa korvausta?
               
                           —
                        
                        
                           Voidaanko edellyttää, ja jos voidaan, niin millä edellytyksillä ja missä määrin, että lentoliikenteen harjoittajalla on ylimääräisiä resursseja, kuten lentokone tai miehistö käytettävissään, jotta se voi toteuttaa lennon, joka muuten olisi täytynyt peruuttaa, tai jotta se voi toteuttaa toisen lennon peruutetun lennon sijaan?
                        
                     
                           —
                        
                        
                           Voidaanko lentoliikenteen harjoittajalta edellyttää, että se tarjoaa matkustajalle uudelleenreititystä 8 artiklan 1 kohdan b alakohdan mukaisesti? Mitä vaatimuksia siinä tilanteessa asetetaan kuljetukselle, esimerkiksi lähtöajan tai muiden kuljettajien käyttämisen osalta?
                        
                     
         
               4)
            
            
               Jos 1 kohdassa esitettyyn kysymykseen vastataan myöntävästi, onko niiden toimenpiteiden, jotka lentoliikenteen harjoittajan on toteutettava välttääkseen velvollisuuden maksaa korvausta asetuksen 5 artiklan 3 kohdan nojalla, ja niiden toimenpiteiden, joita sen on toteutettava välttääkseen Montrealin yleissopimuksen 19 artiklaan perustuvan vahingonkorvausvelvollisuuden, välillä jotakin eroa?
            
         
      (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL L 46, s. 1)